Chiles en nogada

Ang chiles en nogada ay isang pagkaing Mehikano na binubuo ng mga siling poblano na pinalamanan ng picadillo (giniling na karne na hinaluan ng mga aromatiko, prutas at pampalasa) na nilagyan ng de-nogales na sarsang krema na tinatawag na , mga buto ng granada at perehil; karaniwang inihahain ito sa temperatura ng silid. Itinuturing nang malawakan na ito ang pambansang ulam ng Mehiko.

Karaniwang naglalaman ang  ng mansanas na panochera (), tamis-gatas na peras () at melokotong criollo (). Kadalasan, sinasangkapan ang sarsang krema ng gatas, dobleng krema, sariwang keso, sherry at nogales. Ang mga nogales, na naging hinanguan ng pangalang sarsang  (kung saan "punong nogales" sa wikang Kastila ang ) ay kinaugaliang mula sa kultibar  (Kastilang nogales). Kung minsan, maaaring palitan o dagdagan ang nogales ng pekan.

Inihahanda itong putahe sa Gitnang Mehiko tuwing Agosto at sa unang kalahati ng Setyembre tuwing panahon ng prutas na granada. Ang mga kulay nitong putahe—luntiang sili, puting sarsa, pulang granada—ay mga kulay ng watawat ng Mehiko, at tuwing panahon ng granada ang Araw ng Kalayaan.

Kasaysayan
Mula sa Puebla ang tradisyonal na ; may kaugnayan ito sa kalayaan ng Mehiko dahil sinasabing inihanda ito sa unang pagkakataon para sa magiging emperador, Agustín de Iturbide nang dumating siya sa lungsod pagkatapos ng paglagda ng Kasunduan ng Córdoba. Ipinagmamalaki itong putahe ng mga naninirahan sa estado ng Puebla.

Pinaniniwalaan ng ilang Mehikanong mananalaysay na mga Monjas Clarisas ang mga nag-imbento ng pagkaing ito, ngunit inaakala ng iba na ang mga nag-imbento ay mga Madres Contemplativas Agustinas ng kumbento ng Santa Mónica, Puebla.

Galeriya

Mga sanggunian

Kategorya:Lutuing Mehikano